title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskeho úradu pre dohľad nad globálnymi navigačnými satelitnými systémami (GNSS) za rozpočtový rok 2008

text:
               25.9.2010

               SK

               Úradný vestník Európskej únie

               L 252/218

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskeho úradu pre dohľad nad globálnymi navigačnými satelitnými systémami (GNSS) za rozpočtový rok 2008
   (2010/550/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre dohľad nad globálnymi navigačnými satelitnými systémami (GNSS) za rozpočtový rok 2008,
   so zreteľom na správu Dvora audítorov o overení konečnej ročnej účtovnej závierky Európskeho úradu pre dohľad nad globálnymi navigačnými satelitnými systémami (GNSS) za rozpočtový rok 2008 spolu s odpoveďami úradu (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 1321/2004 z 12. júla 2004 o štruktúrach riadenia európskych programov satelitnej rádiovej navigácie (3), a najmä na jeho článok 12,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0073/2010),

               1.

               udeľuje výkonnému riaditeľovi Európskeho úradu pre dohľad nad globálnymi navigačnými satelitnými systémami (GNSS) absolutórium za plnenie rozpočtu úradu za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre dohľad nad globálnymi navigačnými satelitnými systémami (GNSS), Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 100.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 246, 20.7.2004, s. 1.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/219

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré sún eoddeliteľnou súčasťou rozhodnutia o absolutóriu za plnenie rozpočtu Európskeho úradu pre dohľad nad globálnymi navigačnými satelitnými systémami (GNSS) za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre dohľad nad globálnymi navigačnými satelitnými systémami (GNSS) za rozpočtový rok 2008,
   so zreteľom na správu Dvora audítorov o overení konečnej ročnej účtovnej závierky Európskeho úradu pre dohľad nad globálnymi navigačnými satelitnými systémami (GNSS) za rozpočtový rok 2008 spolu s odpoveďami úradu (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 1321/2004 z 12. júla 2004 o štruktúrach riadenia európskych programov satelitnej rádiovej navigácie (3), a najmä na jeho článok 12,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0073/2010),

               A.

               keďže Dvor audítorov pripojil poznámky k stanovisku v súvislosti so spoľahlivosťou ročných účtovných závierok za rok 2008 a v súvislosti so zákonnosťou a správnosťou príslušných transakcií;

               B.

               keďže Dvor audítorov sa vo svojej správe o overení ročnej účtovnej závierky úradu za rok 2006 kladne vyjadril k jej spoľahlivosti;

               C.

               keďže Dvor audítorov skonštatoval, že nedokáže vydať stanovisko k účtovnej závierke Európskeho úradu pre dohľad nad GNSS za rozpočtový rok 2007, a zdôraznil, že v roku 2007 sa prepracúvala celá architektúra projektu Galileo a že účtovná závierka úradu sa zostavovala v krehkom právnom prostredí;

               D.

               keďže úrad sa stal finančne nezávislý v roku 2006;

               E.

               keďže Európsky parlament udelil 23. apríla 2009 výkonnému riaditeľovi Európskeho úradu pre dohľad nad globálnymi navigačnými satelitnými systémami (GNSS) absolutórium za plnenie rozpočtu úradu za rozpočtový rok 2007 (5) a v uznesení, ktoré je súčasťou rozhodnutia o absolutóriu, Európsky parlament okrem iného uviedol, že:

                           —

                           prostriedky skutočne poskytnuté úradu k dispozícii (210 000 000 EUR) boli z dôvodu oneskorení v programe Galileo podstatne nižšie, než bolo rozpočtované,

                           —

                           je znepokojený skutočnosťou, že Dvor audítorov zistil tieto nedostatky týkajúce sa plnenia rozpočtu: nízka miera využitia viazaných a výdavkových rozpočtových prostriedkov na prevádzkové činnosti (63 % v prípade záväzkov a 51 % v prípade platieb), absencia jasného prepojenia medzi plánom práce úradu a rozpočtom, neopodstatnené a nezdokumentované presuny, opakované oneskorené zaúčtovanie príkazov na spätné získanie finančných prostriedkov, nejednotná prezentácia plnenia rozpočtu,

                           —

                           zobral na vedomie kritiku Dvora audítorov týkajúcu sa aktív programu Galileo, že úrad nebol schopný poskytnúť dostatok informácií o svojej účtovnej závierke a že do konca roka 2007 nebol zostavený súpis aktív v držbe Európskej vesmírnej agentúry (ESA);

      Rozpočtové a finančné hospodárenie

               1.

               vyjadruje poľutovanie, že Dvor audítorov pripojil poznámky k stanovisku v súvislosti so spoľahlivosťou ročných závierok za rok 2008 a v súvislosti so zákonnosťou a správnosťou príslušných transakcií;

               2.

               konštatuje, že úrad sa rozhodol predložiť výsledky svojich činností bez ohľadu na skutočnosť, že riadenie programov Galileo a EGNOS vykonávané úradom sa ukončí po dokončení presunu aktív a finančných prostriedkov na Komisiu, ktoré bolo naplánované na koniec prvého štvrťroku 2008;

               3.

               berie na vedomie, že nariadenie Európskeho parlamentu a Rady (ES) č. 683/2008 z 9. júla 2008 (6) nadobudlo účinnosť 25. júla 2008 a že napriek prevodu zodpovednosti za riadenie programov Galileo a EGNOS na Komisiu previedla Komisia 24. decembra 2008 na bankový účet úradu sumu 95 000 000 EUR; vyjadruje poľutovanie, že nebol riadne vypracovaný opravný rozpočet;

               4.

               konštatuje, že po nadobudnutí účinnosti nariadenia (ES) č. 683/2008 bolo prijaté veľmi dôležité zníženie rozpočtu agentúry na rok 2008 (zo 436 500 000 EUR v roku 2007 na 22 700 000 EUR);

               5.

               je znepokojený skutočnosťou, že napriek tomu, že Komisia sa podľa nariadenia (ES) č. 683/2008 stala od 1. januára 2009 zodpovedná za správu financií a vykonávanie európskych programov satelitnej navigácie (EGNOS a Galileo), do konca roka 2008 nebola z úradu prenesená na Komisiu žiadna činnosť ani žiadne aktíva a nové rozdelenie povinností medzi Komisiu a úrad sa neodrazilo v ich príslušných ročných účtovných závierkach; pripomína, že podľa Dvora audítorov by mal úrad považovať sumu 58 400 000 EUR za dlh voči Komisii a nemal by ju uvádzať ako sumu predbežného financovania prijatú od Komisie; okrem toho konštatuje, že suma 55 600 000 EUR, ktorá sa má vyplatiť Európskej vesmírnej agentúre, by sa nemala uvádzať v účtovnej závierke, pretože suma vyplýva z príspevkov Spoločenstiev na programy Galileo a EGNOS, za ktoré zodpovedá Komisia;

               6.

               napriek tomu berie na vedomie odpoveď úradu, ktorý túto skutočnosť odôvodňuje tým, že Komisia oficiálne potvrdila, že prijíma aktíva, ktoré sa mali preniesť, až k 31. júlu 2009, pretože podmienky prenosu sa podarilo dohodnúť s Komisiou až ku koncu júna 2009;

               7.

               pripomína odporúčania Dvora audítorov uvedené v osobitnej správe č. 7/2009 a určené Komisii ako novému správcovi programu Galileo;

      Vnútorný audit

               8.

               berie na vedomie, že oddelenie vnútorného auditu (IAS) vykonalo vnútorný audit v novembri 2007 a následné audity v októbri 2008 a decembri 2009; konštatuje, že dve ostávajúce dôležité odporúčania IAS, ktoré sa ešte majú realizovať, sa týkajú citlivých pracovných miest a opisov náplne práce;

               9.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (7) o výkone, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 100.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 246, 20.7.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 162.

      (6)  Nariadenie Európskeho parlamentu a Rady (ES) č. 683/2008 z 9. júla 2008 o pokračovaní v implementácii európskych programov satelitnej navigácie (EGNOS a Galileo) (Ú. v. EÚ L 196, 24.7.2008, s. 1).

      (7)  Prijaté texty, P7_TA(2010)0139 (pozri stranu 241 tohto úradného vestníka).


title: 2004/518/ES:Rozhodnutie Rady zo 14. júna 2004 o zásadách, prioritách a podmienkach obsiahnutých v Európskom partnerstve s bývalou Juhoslovanskou republikou Macedónsko

text:
               23.6.2004

               SK

               Úradný vestník Európskej únie

               L 222/20

      ROZHODNUTIE RADY

   zo 14. júna 2004
   o zásadách, prioritách a podmienkach obsiahnutých v Európskom partnerstve s bývalou Juhoslovanskou republikou Macedónsko
   (2004/518/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 533/2004 z 22. marca 2004 o založení európskych partnerstiev v rámci procesu stabilizácie a pridruženia (1), najmä na jeho článok 2,
   so zreteľom na návrh Komisie,
   keďže:

               (1)

               Európska rada v Solúne z 19. a 20. júna 2003 odsúhlasila dokument „Solúnsky program pre západný Balkán: na ceste pokroku k európskej integrácii“, v ktorom sa založenie európskych partnerstiev považuje za jeden z prostriedkov k posilneniu procesu stabilizácie a pridruženia.

               (2)

               Nariadenie Rady (ES) č. 533/2004 ustanovuje, že Rada musí kvalifikovanou väčšinou a na návrh Komisie rozhodnúť o zásadách, prioritách a podmienkach, ktoré majú byť obsiahnuté v európskych partnerstvách, ako aj o prípadných neskorších úpravách. Taktiež uvádza, že sledovanie vykonávania európskych partnerstiev sa zabezpečí pomocou mechanizmov zriadených v rámci procesu stabilizácie a pridruženia, najmä pomocou výročných správ.

               (3)

               Výročná správa Komisie z roku 2004 predkladá analýzu príprav bývalej Juhoslovanskej republiky Macedónsko na integráciu do Európskej únie a vymedzuje niekoľko prioritných oblastí pre ďalšiu prácu.

               (4)

               S cieľom pripraviť sa na integráciu do Európskej únie, bývalá Juhoslovanská republika Macedónsko musí vypracovať plán s harmonogramom, ktorý podrobne popíše opatrenia, ktoré má bývalá Juhoslovanská republika Macedónsko za týmto účelom uskutočniť,

         ROZHODLA TAKTO:
   Článok 1
   V súlade s článkom 1 nariadenia (ES) č. 533/2004, zásady, priority a podmienky obsiahnuté v Európskom partnerstve pre bývalú Juhoslovanskú republiku Macedónsko sú stanovené v prílohe, ktorá tvorí neoddeliteľnú súčasť tohto rozhodnutia.
   Článok 2
   Vykonávanie európskeho partnerstva je predmetom preskúmania za pomoci mechanizmov zriadených v rámci procesu stabilizácie a pridruženia.
   Článok 3
   Toto rozhodnutie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.

      V Luxemburgu 14. júna 2004

            za Radu

            predseda

         B. COWEN

      (1)  Ú. v. EÚ L 86, 24.3.2004, s. 1.

      PRÍLOHA
      1.   ÚVOD
      Solúnsky program identifikuje spôsoby a prostriedky k posilneniu procesu stabilizácie a pridruženia, okrem iného pomocou založenia európskych partnerstiev.
      Na základe výročnej správy Komisie je cieľom Európskeho partnerstva pre bývalú Juhoslovanskú republiku Macedónsko určiť, ktoré priority sa musia vykonať v rámci jednotného rámca za účelom podpory úsilia bývalej Juhoslovanskej republiky Macedónsko priblížiť sa k Európskej únii. Priority sú prispôsobené osobitným potrebám bývalej Juhoslovanskej republiky Macedónsko a stupňu jej pripravenosti a v prípade potreby budú aktualizované. Európske partnerstvo rovnako stanovuje usmernenia ohľadne finančnej pomoci bývalej Juhoslovanskej republike Macedónsko.
      Očakáva sa, že bývalá Juhoslovanská republika Macedónsko prijme plán s harmonogramom presne vymedzujúcim opatrenia, ktoré má v úmysle vykonávať so zámerom konkretizovať priority Európskeho partnerstva. Plán by tiež mal naznačiť, ako sa bude plniť solúnsky program, priority ohľadne boja proti organizovanému zločinu a korupcii, určené na Londýnskej konferencii v roku 2002 a na stretnutí ministrov, ktoré sa konalo 28. novembra 2003 v Bruseli v rámci Fóra EÚ a západný Balkán, ako aj opatrenia predložené každou krajinou západného Balkánu na stretnutí, ktoré sa konalo 5. novembra 2003 v Belehrade ako pokračovanie Ohridskej konferencie o integrovanej správe hraníc.
      2.   ZÁSADY
      Proces stabilizácie a pridruženia zostáva rámcom pre európske smerovanie krajín západného Balkánu na celej ich ceste k budúcemu pristúpeniu.
      Hlavné priority určené pre bývalú Juhoslovanskú republiku Macedónsko sa týkajú jej schopnosti splniť kritériá vymedzené Európskou radou v Kodani v roku 1993 a podmienky určené pre proces stabilizácie a pridruženia, najmä podmienky vymedzené Radou v jej záveroch z 29. apríla 1997 a 21. a 22. júna 1999, obsah záverečného vyhlásenia Záhrebského summitu z 24. novembra 2000 a solúnsky program.
      3.   PRIORITY
      Výročná správa Komisie posúdi vykonaný pokrok a označí oblasti, v ktorých krajina musí zvýšiť svoje úsilie. Priority uvedené v tomto Európskom partnerstve boli vybrané tak, že sa dá reálne predpokladať, že ich bývalá Juhoslovanská republika Macedónsko môže splniť alebo v nich môže urobiť značný pokrok v nasledujúcich rokoch. Správa robí rozdiel medzi krátkodobými prioritami, ktoré by mali byť splnené v priebehu jedného až dvoch rokov, a strednodobými prioritami, ktoré by mali byť splnené do troch až štyroch rokov.
      Európske partnerstvo určuje hlavné prioritné oblasti príprav bývalej Juhoslovanskej republiky Macedónsko na jej integráciu do Európskej únie na základe analýzy uskutočnenej vo výročnej správe z roku 2004. Je vhodné pripomenúť, že pokiaľ ide o legislatívnu aproximáciu, začlenenie acquis EÚ do právnych predpisov nie je samo o sebe postačujúce; bude rovnako nutné pripraviť jeho plné vykonávanie.
      3.1.   KRÁTKODOBÉ PRIORITY
      Politická situácia
      Demokracia a právny štát
      Zabezpečiť fungovanie štátnych inštitúcií na celom území.
      Vykonávať rámcovú dohodu z Ohridu– Vykonávať právne predpisy, ktoré už boli prijaté za účelom vykonávania rámcovej dohody (RD). Prijať zostávajúce právne predpisy, ktoré RD vyžaduje, hlavne prijať a vykonávať zákony o územnom členení, financovaní miest a obcí a o meste Skopje. Dosiahnuť rýchly pokrok pri uplatňovaní decentralizačného procesu, aby sa miestne voľby mohli konať riadne a včas; hlavne posilniť kapacity obcí a miest – pomocou vzdelávania, poradenstva a poskytnutia vybavenia – v oblasti finančného riadenia a riadenia na nich prevedených kompetencií a aktív. Paralelne posilniť správne kapacity s cieľom dohliadať a uľahčovať decentralizačný proces, vrátane na centrálnej úrovni, najmä správne kapacity ministerstva miestnej samosprávy a ministerstva financií vo vzťahu k fiškálnej decentralizácii, ako aj iných ministerstiev v ich oblastiach pôsobnosti. Zaistiť pridelenie primeraných rozpočtových zdrojov s cieľom zabezpečiť hladký prevod kompetencií. Prijať strednodobý strategický plán pre pomerné zastúpenie menšín, vrátane primeraných rozpočtových prostriedkov, a zabezpečiť jeho rýchle vykonávanie. Prijať ďalšie opatrenia, aby bolo zabezpečené vykonávanie ustanovení rámcovej dohody o používaní jazykov a o symboloch spoločenstva. Zlepšiť kapacity centrálnej vlády v oblasti dozoru a hodnotenia. Zintenzívniť úsilie o obnovu bývalých krízových oblastí.
      Zlepšiť fungovanie verejnej správy– Vykonávať v celom rozsahu zákon o štátnych zamestnancoch. Ďalej rozvíjať Agentúru pre štátnych zamestnancov. Rozvíjať náležité strategické plánovanie a príslušné pridelenie zdrojov na všetkých ministerstvách a vládnej úrovni. Vykonávať plán strategického rozvoja generálneho sekretariátu. Dokončiť prebiehajúce funkčné analýzy vo všetkých verejných orgánoch a prijať opatrenia pre vykonávanie ich odporúčaní, pričom sa zohľadňuje decentralizačný proces. Zlepšiť administratívnu transparentnosť a prijať zákon o slobodnom prístupe k informáciám. Reformovať správne postupy a zákony o správnom súdnictve s cieľom posilniť rešpektovanie občianskych práv. V celom rozsahu vykonávať zákon z roku 2003 o ombudsmanovi a zavŕšiť reformu jeho úradu. Zabezpečiť, aby ombudsmanove odporúčania boli dodržiavané. Podporovať rozvoj občianskej spoločnosti, vrátane organizácií sociálnych partnerov a ich aktívnu účasť na rozhodovacom procese.
      Posilniť súdnictvo– Pripraviť ucelenú reformu súdnictva. Preskúmať súčasný systém výberu, vymenovania a služobného postupu sudcov a prokurátorov za účelom zaistenia ich politickej nezávislosti, nezosaditeľnosti a profesionálneho rozvoja na základe systému zásluh. Pripraviť potrebné ústavné a legislatívne zmeny, aby bola zaručená nezávislosť orgánu zodpovedného za ich výber, rozvoj a vzdelávanie. Zjednodušiť súdne konania. Zlepšiť vykonávanie rozhodnutí súdov. Zaviesť alternatívne mechanizmy riešenia sporov, vrátane rozhodcovského konania a mediácie v trestných veciach. Zabezpečiť náležité vykonávanie vlastníckych práv a nariadení súdu v oblasti občianskeho práva. Posilniť kapacity zariadení pre vzdelávanie sudcov a prokurátorov a pripraviť zriadenie Národnej školy pre sudcov. Zabezpečiť zodpovedajúce základné a odborné vzdelávacie programy.
      Zlepšiť boj proti korupcii– Vykonávať stratégiu boja proti korupcii. Posilniť inštitucionálne kapacity pre vyšetrovanie a trestné stíhanie korupcie. Zlepšiť koordináciu a zabezpečiť spoluprácu medzi orgánmi činnými v trestnom konaní a štátnou komisiou zodpovednou za predchádzanie korupcii. Zlepšiť výmenu spravodajských informácií týkajúcich sa prípadov spojených s korupciou medzi službami zodpovednými za identifikovanie, vyšetrovanie a trestné stíhanie dokázaných prípadov. Posilniť a vykonávať pravidlá týkajúce sa majetkového priznania úradníkov, konfliktu záujmov, transparentnosti vo verejnom obstarávaní a internej a externej kontroly správy. Prijať zodpovedajúce právne predpisy o financovaní politických strán.
      Ľudské práva a ochrana menšín
      Zlepšiť rešpektovanie ľudských práv orgánmi činnými v trestnom konaní– Zabezpečiť rešpektovanie Európskeho dohovoru o ľudských právach, Dohovoru na zabránenie mučenia a neľudského a ponižujúceho zaobchádzania alebo trestania a iných príslušných medzinárodných dohovorov. Vykonávať Etický kódex a zabezpečiť, aby jeho porušovanie bolo trestne stíhané. Náležite trestne stíhať prípady zlého zaobchádzania z minulosti. Zlepšovať vnútorné kontroly a odbornú úroveň vo všetkých orgánoch činných v trestnom konaní, ako aj vo väzenskej a justičnej správe. Dodržiavať pravidlá týkajúce sa vyšetrovacej väzby. Podporovať, aby si polícia, sudcovia, prokurátori a ostatné orgány činné v trestnom konaní boli vedomí svojich povinností ohľadne ľudských práv a zabezpečiť, aby ich vykonávali v súlade s medzinárodnými požiadavkami.
      Podporovať slobodu prejavu a slobodu médií– Preskúmať právny rámec pre vysielanie so zámerom zabrániť politickému vplyvu. Uskutočniť potrebné kroky k zabezpečeniu nezávislosti regulatívnych orgánov pre médiá. Preskúmať právne predpisy o ohováraní, aby sa zohľadnili európske normy a jurisprudencia Európskeho súdu pre ľudské práva.
      Zaručiť rešpektovanie práv menšín– Zabezpečiť, aby proces založenia tretej štátnej univerzity v Tetove bol zavŕšený takým spôsobom, ktorý umožní vytvorenie synergie s Juhovýchodnou európskou univerzitou a zabezpečí akademickú úroveň v súlade s Bolonskou deklaráciou.
      Regionálna a medzinárodná spolupráca
      Posilniť regionálnu spoluprácu– Vyhovieť kritériám procesu stabilizácie a pridruženia (PSP) a solúnskym záväzkom ohľadne regionálnej spolupráce. Zabezpečiť vykonávanie všetkých dohôd o regionálnom voľnom obchode. Sledovať uzatvorenie dohôd so susediacimi krajinami, vrátane cezhraničnej spolupráce týkajúcej sa boja proti organizovanému zločinu, nezákonného obchodovania a pašovania, súdnej spolupráce, správy hraníc, životného prostredia a energetiky, a zabezpečiť ich efektívne vykonávanie.
      Zabezpečiť riadne vykonávanie Dohody o stabilizácii a pridružení (DSP) v oblasti regionálnej spolupráce– Uzavrieť rokovania s Chorvátskom o bilaterálnom dohovore o regionálnej spolupráci.
      Prijať zodpovedajúci právny rámec o spolupráci s Medzinárodným trestným tribunálom pre bývalú Juhosláviu.
      Vykonávať medzinárodné dohody uzatvorené bývalou Juhoslovanskou republikou Macedónsko– Zaručiť rešpektovanie záväzkov prijatých bývalou Juhoslovanskou republikou Macedónsko v rámci jej vzťahov s EÚ.
      Ekonomická situácia
      Trhové hospodárstvo a štrukturálne reformy
      Udržiavať makroekonomickú stabilitu– Udržať stabilný makroekonomický rámec v kontexte programu Medzinárodného menového fondu. Uzavrieť dohodu týkajúcu sa programu ďalšieho sledovania.
      Uskutočňovať ekonomické reformy– Zaviesť komplexné trhovo orientované reformy zamerané na znižovanie úlohy štátu v národnom hospodárstve a vytvoriť podmienky pre spravodlivú hospodársku súťaž medzi všetkými ekonomickými subjektami, ktoré by im umožnili vykonávať ich činnosť v stabilnom a transparentnom prostredí. Upresniť a vykonávať vlastnícke práva, vrátane v kontexte privatizácie.
      Zlepšovať podnikateľské prostredie– Prijať a vykonávať posilnený právny rámec ohľadne zákona o obchodných spoločnostiach. Zlepšovať výkonnosť správneho systému a súdnictva ako aj konkurzného konania. Vypracovať program, ktorý by zjednodušil a skrátil postup pri udeľovaní povolení a zlepšiť transparentnosť všetkých správnych konaní týkajúcich sa obchodných spoločností.
      Politika zamestnanosti– Vypracovať a vykonávať komplexnú stratégiu na podporu zamestnanosti a na zníženie nezamestnanosti, najmä pokiaľ ide o odborné vzdelávanie a reformy trhu práce, za účasti všetkých príslušných účastníkov. Rešpektovať základné pracovné normy a zabezpečiť ich efektívne uplatňovanie (vrátane slobody združovania sa a práva na kolektívne vyjednávanie, nediskriminácie v zamestnávaní a práci).
      Správa verejných financií
      Zlepšiť správu verejných financií– Vykonávať fiškálnu decentralizáciu. Vykonávať uvoľnenie systému odmeňovania v rámci platových tried štátnych zamestnancov. Posilniť kapacity v oblasti vnútornej kontroly a auditu na ministerstve financií a rozšíriť kontroly na verejnú správu ako celok. Preskúmať zákon o audite v štátnej správe s cieľom priblížiť ho normám EÚ a posilniť Štátny audítorský úrad ako nezávislý štátny orgán s vlastným rozpočtom. Vykonávať posilnenú kontrolu a dozor nad mimorozpočtovými výdavkami. Zriadiť efektívny trh so štátnymi pokladničnými poukážkami a štátnymi dlhopismi.
      Normy EÚ
      Vnútorný trh a obchod
      Zavŕšiť rokovania s EÚ o protokole k Dohode o stabilizácii a pridružení s cieľom prispôsobiť ho nadchádzajúcemu rozšíreniu EÚ.
      Pohyb tovaru– Urobiť ďalší pokrok v prijímaní európskych technických noriem a predpisov. Vykonávať právne predpisy z roku 2002 o certifikácii, metrológii a posudzovaní zhody, vrátane prijatia vykonávacích predpisov a posilnenia správnej kapacity, aby bolo zaručené ich uplatňovanie. Urobiť pokrok ohľadne používania Kombinovanej nomenklatúry.
      Finančné služby– Zlepšiť regulačný rámec finančného sektora a dozor nad ním.
      Ochrana osobných údajov– Zmeniť právne predpisy týkajúce sa ochrany osobných údajov tak, aby boli v súlade s normami EÚ, a zriadiť nezávislý úrad zodpovedný za dohľad nad ich vykonávaním.
      Clá– Dosiahnuť významné výsledky v boji proti podvodom, pašovaniu a nezákonnému obchodovaniu. Ďalej posilniť colnú správu a zabezpečiť jej riadne fungovanie tak, aby zodpovedala normám EÚ. Pokračovať v procese reforiem a zabezpečiť riadne vykonávanie strategického plánu na roky 2004 až 2008. Najmä zabezpečiť riadne fungovanie novej jednotky pre profesné normy a trestne stíhať prípady korupcie v rámci colnej služby. Posilniť administratívnu spoluprácu v colnom sektore. Posilniť zložky podieľajúce sa na vykonávaní obchodných dohôd, hlavne pokiaľ ide o kontrolu preferenčných pravidiel pôvodu.
      Dane– Začať s revidovaním súčasných daňových právnych predpisov a správnych postupov, aby sa zabezpečilo účinné a nediskriminačné uplatňovanie daňových právnych predpisov. Zrušiť rozdielne sadzby spotrebnej dane, ktoré sa v súčasnosti uplatňujú na tabakové výrobky v závislosti od pôvodu tovaru (domáci alebo dovezený). Pokračovať v prebiehajúcej reforme daňovej správy a hlavne posilniť jej kapacity na miestnej úrovni pri výbere a kontrole splatnej dane. Zaoberať sa problémom zvyšujúceho sa objemu nedoplatkov vrátenia DPH. Zaviazať sa rešpektovať zásady kódexu správania v oblasti zdaňovania podnikania a zabezpečiť, aby nové daňové opatrenia boli v súlade s týmito zásadami.
      Hospodárska súťaž a štátna pomoc– Prijať právne predpisy proti obmedzovaniu hospodárskej súťaže. Poskytnúť úradu pre hospodársku súťaž účinné prostriedky, aby mohol priamo uplatňovať zákon a uložiť sankcie. Podporovať transparentnosť a všeobecné uplatňovanie princípov štátnej pomoci. Podporovať politiku hospodárskej súťaže pomocou podpory liberalizácie, zlepšovania postupov verejného obstarávania a zabezpečenia takého prístupu k privatizácii, ktorý by bol priaznivý pre hospodársku súťaž. Prijať vykonávacie predpisy týkajúce sa štátnej pomoci a posilniť správne kapacity na uplatňovanie právneho rámca.
      Verejné obstarávanie– Zlepšiť súčasný právny rámec pre verejné obstarávanie tak, aby bol v súlade s acquis EÚ a zriadiť Agentúru pre verejné obstarávanie, ktorá by bola schopná zabezpečiť vykonávanie právneho rámca.
      Duševné, priemyselné a obchodné vlastnícke práva– Prijať vykonávacie predpisy týkajúce sa zákona o priemyselnom vlastníctve a tento zákon vykonávať. Pokračovať v zlepšovaní právnych predpisov o autorskom práve a súvisiacich právach.
      Odvetvové politiky
      Priemysel a malé a stredné podniky– Prijať program reštrukturalizácie a konverzie oceliarskeho priemyslu, pričom sa zohľadňuje acquis EÚ v oblasti hospodárskej súťaže, aby sa umožnilo zakladanie efektívnych a konkurencieschopných firiem. Vykonávať princípy Európskej charty pre malé a stredné podniky a ciele stanovené na rok 2004. Zlepšiť prístup malých a stredných podnikov k finančným a nefinančným službám. Pokračovať v príprave národného záručného fondu.
      Energetika– Rozvinúť novozaloženú Komisiu pre reguláciu energetického priemyslu s cieľom vyhovieť usmerneniam EÚ a zabrániť vzniku monopolnej situácie v odvetví energetiky. Zmeniť energetickú legislatívu so zámerom zriadiť Úrad zodpovedný za rozvodné siete a zaoberať sa plnením povinností vyplývajúcich z poskytovania verejných služieb.
      Telekomunikácie– Zabezpečiť účinnú liberalizáciu odvetvia elektronických komunikácií, vrátane posilnenia regulatívnych orgánov a prijatia vhodných zákonov a politík pre toto odvetvie.
      Životné prostredie– Prijať právne predpisy o životnom prostredí, hospodárení s odpadom, vodnom hospodárstve, ochrane prírodných zdrojov a kvalite ovzdušia, vyhovujúce normám EÚ.
      Spolupráca v oblasti spravodlivosti a vnútorných vecí
      Správa hraníc– V dôsledku Ohridskej regionálnej konferencie o bezpečnosti a správe hraníc z mája 2003, vykonávať krátkodobé opatrenia, ktoré boli prijaté vládou a predložené na stretnutí ministrov spravodlivosti a vnútra v rámci Fóra EÚ a západný Balkán, ktoré sa konalo 28. novembra 2003. Vykonávať Stratégiu pre integrovanú správu hraníc prijatú v decembri 2003 v nadviazaní spolupráce medzi príslušnými subjektami. Posilniť spoluprácu medzi ministerstvom vnútra a ministerstvom obrany s cieľom napomáhať prenosu právomocí v oblasti hraničnej kontroly na hraničnú políciu a zabezpečiť inštitucionálny rozvoj služby hraničnej polície.
      Politika v oblasti migrácie a azylu– Vykonávať zákon o azyle z roku 2003. Zriadiť nezávislú a transparentnú porotu pre odvolania a súdne preskúmania pre žiadateľov o azyl. Prijať zodpovedajúce vykonávacie predpisy za účelom vykonávania a rozvoja politiky pre prijímanie a prijímacie zariadenia. Preskúmať právne predpisy v oblasti migrácie, najmä právne predpisy týkajúce sa legálnych a nelegálnych prisťahovalcov a obchodovania s ľuďmi. Vypracovať spoločnú stratégiu pre boj proti nelegálnemu prisťahovalectvu a obchodovania s ľuďmi, ktorá by mala regionálny rozmer. Prijať nový zákon o cudzincoch.
      Polícia– Zabezpečiť, aby sa policajné orgány, najmä špeciálne policajné zložky správali v súlade s medzinárodnými predpismi a postupmi. Vyjasniť funkcie ministerstva vnútra a ministerstva obrany pri krízovom manažmente v súlade s postupmi EÚ. Prijať a vykonávať akčný plán týkajúci sa reformy polície, pričom sa zohľadňuje pomerné zastúpenie na všetkých úrovniach, a plánovať potrebné zdroje pre jeho vykonávanie. Prijať neodkladné opatrenia na reformu riadenia ľudských zdrojov. Zlepšiť spoluprácu so súdnictvom. Posilniť kapacity v oblasti vzdelávania a zabezpečiť riadne fungovanie Policajnej akadémie, vrátane pridelenia primeraných rozpočtových zdrojov. Znížiť korupciu a protizákonné správanie v policajných radoch. Podporovať spoluprácu s Interpolom a ostatnými medzinárodnými orgánmi činnými v trestnom konaní, najmä pomocou zlepšenej konzultácie ich databáz.
      Organizovaný zločin, nezákonné obchodovanie, drogy, pranie špinavých peňazí a terorizmus– Vykonávať na činnosť zamerané opatrenia, ktoré boli prijaté vládou a predložené na stretnutí ministrov spravodlivosti a vnútra EÚ a západný Balkán 28. novembra 2003. Zavŕšiť ratifikáciu Dohovoru Spojených národov z roku 2002 proti nadnárodnému organizovanému zločinu a jeho doplňujúcich protokolov o boji proti strelným zbraniam, proti obchodovaniu s ľuďmi a proti pašovaniu migrantov, a zabezpečiť ich vykonávanie. Posilniť spoluprácu medzi orgánmi činnými v trestnom konaní, ktoré sa podieľajú na boji proti organizovanému zločinu. Posilniť spravodajstvo a analýzu rizík a zriadiť centrálnu kriminálnu spravodajskú jednotku, ktorá by spolupracovala so všetkými orgánmi činnými v trestnom konaní. Prijať legislatívne zmeny potrebné k umožneniu používať špeciálne vyšetrovacie techniky. Rozvíjať programy ohľadne ochrany svedkov. Zvýšiť kapacity pre boj proti nezákonnému obchodovaniu s drogami. Vypracovať Národnú protidrogovú stratégiu v súlade so stratégiou a akčným plánom EÚ v oblasti drog. Vyjasniť funkcie Riaditeľstva proti praniu špinavých peňazí a Finančnej polície a povýšiť riaditeľstvo na úroveň jednotky pre finančné spravodajstvo v súlade s normami EÚ. Uskutočniť potrebné kroky na prípravu uzatvorenia zmluvy s Europolom. Zlepšiť medzinárodnú spoluprácu a vykonávať zodpovedajúce medzinárodné dohovory o terorizme. Zlepšiť spoluprácu a výmenu informácii medzi políciou a spravodajskými službami v rámci štátu a s ostatnými štátmi. Zabrániť financovaniu terorizmu a príprave teroristických činov.
      3.2.   STREDNODOBÉ PRIORITY
      Politická situácia
      Demokracia a právny štát
      Vykonávať rámcovú dohodu z Ohridu– Vykonávať strategický plán pre pomerné zastúpenie menšín. Zabezpečiť riadne fungovanie decentralizovaných zložiek vlády. Podporovať úsilie o obnovu bývalých krízových oblastí.
      Ďalej zlepšovať fungovanie správy– Ďalej podporovať nezávislosť správy, transparentnosť náborových postupo a profesionálneho rozvoja na základe systému zásluh, odbornosť a pomerné zastúpenie všetkých komunít. Uskutočňovať reformu verejnej správy, zohľadňujúc hlavne výsledky „funkčnej“ analýzy. Ďalej rozvíjať schopnosti ministerstiev vykonávať škálu spoločných funkcií, ktoré sú potrebné k podpore koordinačnej úlohy generálneho sekretariátu a ostatných centrálnych úradov (vypracovanie politiky, strategické plánovanie, finančné riadenie, personálny manažment, informačné technológie). Zabezpečiť, aby odvetvia správy zodpovednej za vykonávanie ustanovení DSP boli vybavené tak, aby mohli riadne vykonávať ich úlohy. Ďalej podporovať rozvoj občianskej spoločnosti, vrátane organizácií sociálnych partnerov a ich aktívnu účasť na rozhodovacom procese.
      Ďalej posilniť súdnictvo– Vykonávať komplexnú reformu súdnictva, vrátane potrebných zmien v ústave a právnom rámci, a posilniť celkové kapacity súdnictva. Zabezpečiť efektívne fungovanie Národnej školy pre sudcov. Zintenzívniť vzdelávanie v oblasti právnych predpisov EÚ ako aj v oblasti cezhraničnej spolupráce v trestných veciach a trestnoprávnych postupov. Znížiť počet nedoriešených prípadov na všetkých súdoch. Zabezpečiť primerané vybavenie a dobre vyškolených a špecializovaných zamestnancov administratívy so zodpovedajúcim postavením. Zabezpečiť dostatočné rozpočtové zdroje, aby mohol byť zaručený prístup k spravodlivosti a právnej pomoci. Zvýšiť mzdy.
      Ďalej zlepšiť boj proti korupcii– Dosiahnuť podstatné a konkrétne výsledky v boji proti korupcii na všetkých úrovniach pomocou zodpovedajúcich právnych predpisov a riadneho vykonávania národného programu boja proti korupcii. Napomáhať umiestňovaniu styčných dôstojníkov prideľovaných členskými štátmi EÚ v príslušných štátnych orgánoch, ktoré sa zaoberajú bojom proti organizovanému zločinu. Predkladať EÚ správy, každých šesť mesiacov, o konkrétnych výsledkoch dosiahnutých v rámci súdnej činnosti vo vzťahu k aktivitám súvisiacim s organizovaným zločinom na základe Dohovoru Organizácie spojených národov o cezhraničnom organizovanom zločine, ktorý je známy ako Palermský dohovor.
      Ľudské práva a ochrana menšín
      Zabezpečiť rešpektovanie ľudských práv orgánmi činnými v trestnom konaní– Zabezpečiť, aby polícia, sudcovia, prokurátori a ostatné orgány činné v trestnom konaní si boli plne vedomé ich povinností a aby ich vykonávali. Zaručiť rešpektovanie ľudskej dôstojnosti v nápravných zariadeniach a vo väzniciach.
      Ďalej podporovať slobodu prejavu a slobodu médií– Zabezpečiť súlad zákonov v mediálnom sektore s normami EÚ a ich riadne vykonávanie.
      Ďalej podporovať zásadu nediskriminácie a pomerného zastúpenia– Rozvíjať pracovné príležitosti pre všetky etnické skupiny a uľahčiť ich prístup ku vzdelávaniu. Podporovať prístup menšín k vysokoškolskému vzdelávaniu a zabezpečiť, aby vysokoškolské vzdelávanie v albánskom jazyku rešpektovalo normy EÚ vymedzené v Bolonskej deklarácii.
      Regionálna a medzinárodná spolupráca
      Ďalej podporovať regionálnu spoluprácu– Uskutočňovať konštruktívnu a vyváženú regionálnu politiku, ktorá podporuje dialóg, stabilitu, dobré susedstvo a spoluprácu. Vykonávať Memorandum o porozumení o hlavnej sieti pre regionálnu dopravu v juhovýchodnej Európe. Vykonávať záväzky prijaté v rámci Aténskeho memoranda o porozumení z roku 2003 o regionálnom trhu s energiou v juhovýchodnej Európe a pripraviť vytvorenie integrovaného regionálneho trhu s energiou.
      Vykonávať medzinárodné dohody uzatvorené Bývalou juhoslovanskou republikou Macedónsko– V celom rozsahu vykonávať medzinárodné dohody a dohovory ratifikované Bývalou juhoslovanskou republikou Macedónsko, najmä dohovory v oblasti spravodlivosti a vnútra, ľudských a menšinových práv a obchodu.
      Ekonomická situácia
      Trhové hospodárstvo a štrukturálne reformy
      Zaistiť udržateľnosť ekonomických reforiem
      Ďalej zlepšovať podnikateľské prostredie– Zabezpečiť efektívne vykonávanie hlavných medzinárodných a noriem EÚ v oblasti zákona o obchodných spoločnostiach, účtovníctva a auditu. Ďalej posilniť výkonnosť správneho systému a súdnictva, vykonávať v plnom rozsahu program zjednodušenia a skrátenia postupu pri udeľovaní povolení a pokračovať v zlepšovaní transparentnosti všetkých správnych konaní týkajúcich sa obchodných spoločností. Zabezpečiť uplatňovanie práv veriteľov v rámci transparentného právneho rámca a za pomoci reformy katastra nehnuteľností. Podporovať vykonávanie Kódexu správy a riadenia spoločností.
      Zamestnanosť a sociálna politika– Rozvíjať sociálnu politiku tak, aby podporovala sociálnu súdržnosť a efektívne systémy sociálnej starostlivosti, zlepšovať sociálnu úroveň a bojovať proti chudobe a sociálnemu vylúčeniu. Ďalej rozvíjať politiku zamestnanosti za účasti všetkých príslušných účastníkov.
      Správa verejných financií
      Ďalej zlepšiť správu verejných financií a ich riadenie– Posilniť vnútornú a vonkajšiu kontrolu verejných financií. Odstrániť hlavné prekážky rozvoja druhého piliera systému dôchodkového zabezpečenia, najmä financovanie prechodu zo systému solidarity na systém povinného sporenia.
      Podvody– Zaviesť efektívne postupy pre odhaľovanie, prejednávanie a prešetrovanie prípadov podvodov (a podozrení) a iných nezrovnalostí majúcich vplyv na národné a medzinárodné zdroje.
      Normy EÚ
      Vnútorný trh a obchod
      Pohyb tovaru– Posilniť kapacity vlády pre vykonávanie Dohody o stabilizácii a pridružení, najmä za pomoci rozvoja internej expertízy so zámerom zhodnotiť súlad návrhov zákonov s acquis EÚ.
      Finančné služby– Zabezpečiť efektívne zriadenie nezávislých a dobre vyškolených dozorných úradov v súlade s medzinárodne uznávanými normami.
      Ochrana osobných údajov– Pokračovať v inštitucionálnom posilnení úradu zodpovedného za ochranu údajov v súlade s normami a postupmi EÚ.
      Clá– Ďalej posilňovať colnú správu a zabezpečiť jej riadne fungovanie za účelom vyhovenia normám EÚ. Vykonávať strategický plán na roky 2004 až 2008.
      Dane– Ďalej posilňovať daňovú správu, najmä výber a kontrolu daní, a zabezpečiť jej riadne fungovanie za účelom dosiahnutia noriem EÚ. Vyvinúť stratégiu auditu a primeraných informačných systémov.
      Hospodárska súťaž a štátna pomoc– Prijať právne predpisy proti obmedzovaniu hospodárskej súťaže. Ďalej posilniť úrad pre hospodársku súťaž tak, že sa mu pridelí právomoc uplatňovať právne predpisy a ukladať sankcie. Ďalej podporovať transparentnosť štátnej pomoci.
      Verejné obstarávanie– Dosiahnuť plne operačné systémy v oblasti verejného obstarávania, pričom sa zabezpečí fungovanie postupov pri verejnom obstarávaní v prísnom súlade s právnymi predpismi a zásadami Dohody o stabilizácii a pridružení.
      Práva duševného vlastníctva– Zabezpečiť vykonávanie právnych predpisov o duševnom a priemyselnom vlastníctve.
      Odvetvové politiky
      Priemysel a malé a stredné podniky– Vykonávať program reštrukturalizácie a konverzie oceliarskeho priemyslu. Dokončiť vykonávanie stratégie pre uskutočňovanie Európskej charty pre malé podniky. Podporovať prístup malých a stredných podnikov k úverom. Ďalej rozvíjať skúsenosti v oblasti mechanizmov nefinančnej podpory malých a stredných podnikov (vedecko-technické a podnikateľské inkubačné centrá a technologické parky). Vykonávať akčný plán FIAS (poradenská služba pre zahraničné investície) pre zmenšovanie prekážok investovania.
      Telekomunikácie– Transponovať a vykonávať nový rámec EÚ pre elektronické komunikácie.
      Poľnohospodárstvo– Prijať a vykonávať štrukturálne reformy v oblasti poľnohospodárstva. Prijať a vykonávať komplexné reformy, vrátane služieb hraničného a vnútroštátneho dohľadu, metód používaných v oblasti rastlinolekárstva a veterinárstva, analýzy politík, informačných odvetvových systémov a štatistík, ako aj koordinačných úloh pre existujúce inštitúcie a služby verejného ako aj súkromného sektora.
      Životné prostredie– Ďalej približovať právne predpisy normám EÚ. Vykonávať prijaté právne predpisy. Zlepšiť kontrolu životného prostredia a posilniť správne kapacity. Zahrnúť záujmy životného prostredia do rôznych politík, najmä pomocou vývoja štúdií o posudzovaní vplyvov na životné prostredie v súlade s normami EÚ.
      Spolupráca v oblasti spravodlivosti a vnútorných vecí
      Správa hraníc– Dokončiť vykonávanie Stratégie pre integrovanú správu hraníc, ktorá by bola výsledkom spolupráce zodpovedných úradov.
      Politika v oblasti migrácie a azylu– Posilniť rozvoj vnútroštátnych azylových zariadení v súlade s medzinárodnými a európskymi normami tak, aby im bolo umožnené poskytnúť primeranú ochranu a pomoc žiadateľom o azyl a utečencom. Vykonávať stratégiu boja proti nelegálnemu prisťahovalectvu a proti obchodovaniu s ľuďmi.
      Polícia– Dokončiť vykonávanie reformy polície. Zlepšiť školenie zamerané na boj proti novým formám trestnej činnosti, vrátane počítačovej a cezhraničnej trestnej činnosti. Ďalej zlepšovať informačné systémy polície.
      Organizovaný zločin, nezákonné obchodovanie, drogy a pranie špinavých peňazí– Dosiahnuť podstatné výsledky v boji proti organizovanej trestnej činnosti. Zabezpečiť vykonávanie nástrojov OSN zameraných na boj proti organizovanému zločinu. Ďalej zlepšovať kapacity štátu v predchádzaní a boji s trestnou činnosťou za pomoci koordinácie medzi orgánmi činnými v trestnom konaní a súdnictvom, posilnenia analytických kapacít ohľadne spravodajstva o trestnej činnosti a ďalšieho školenia o nových formách trestnej činnosti. Znížiť počet nezákonne vlastnených strelných zbraní a ľahkých zbraní. Zabezpečiť plné fungovanie jednotky finančného spravodajstva v súlade s normami EÚ. Vykonávať národnú protidrogovú stratégiu. Posilniť boj proti hospodárskej a finančnej trestnej činnosti (vrátane prania špinavých peňazí a falšovania peňazí), proti podvodom ako aj zlepšiť súvisiace vnútroštátne právne predpisy.
      4.   PROGRAM
      Pomoc spoločenstva krajinám západnému Balkánu v rámci procesu stabilizácie a pridruženia bude poskytnutá pomocou zodpovedajúcich finančných nástrojov, najmä nariadením Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Federálnu republiku Juhoslávia a Bývalú juhoslovanskú republiku Macedónsko (1) čo znamená, že toto rozhodnutie nebude mať žiadne finančné dôsledky. Bývalá juhoslovanská republika Macedónsko bude mať navyše prístup k financovaniu z viacnárodných a horizontálnych programov. Komisia spolupracuje s Európskou investičnou bankou a medzinárodnými finančnými inštitúciami, hlavne s Európskou bankou pre obnovu a rozvoj a Svetovou bankou, s úmyslom napomáhať spolufinancovaniu projektov súvisiacich s procesom stabilizácie a pridruženia.
      5.   PODMIENENOSŤ
      Pomoc spoločenstva krajinám západnému Balkánu v rámci procesu stabilizácie a pridruženia je podmienená ďalším pokrokom v plnení kodanských politických kritérií a hlavne pokrokom v plnení osobitných priorít tohto Európskeho partnerstva. Nerešpektovanie týchto všeobecných podmienok by mohlo viesť Radu k prijatiu zodpovedajúcich opatrení na základe článku 5 nariadenia Rady (ES) č. 2666/2000.
      Pomoc spoločenstva taktiež podlieha podmienkam vymedzených Radou v jej záveroch z 29. apríla 1997 a 21. a 22. júna 1999, najmä vo vzťahu k záväzku prijímateľov uskutočňovať demokratické, hospodárske a inštitucionálne reformy.
      6.   MONITOROVANIE
      Sledovanie Európskeho partnerstva je zabezpečené pomocou mechanizmov zriadených v rámci procesu stabilizácie a pridruženia, hlavne pomocou výročnej správy o procese stabilizácie a pridruženia.

         (1)  Ú. v. ES L 306, 7.12.2000, s. 1. Nariadenie zmenené a doplnené nariadením (ES) č. 2415/2001 (Ú. v. ES L 327, 12.12.2001, s. 3).


title: Rozhodnutie Rady z 29. apríla 2004, ktoré sa týka uzatvorenia Dohody o vedeckej a technickej spolupráci medzi Európskym spoločenstvom a štátom Izrael

text:
Dôležité právne oznámenie

|

32004D0576

2004/576/ES: Rozhodnutie Rady z 29. aprila 2004 o uzavretí Dohody o vedeckej a technickej spolupráci medzi Európskym spoločenstvom a Izraelským štátom

Úradný vestník L 261 , 06/08/2004 S. 0047 - 0047

		Rozhodnutie Radyz 29. apríla 2004,ktoré sa týka uzatvorenia Dohody o vedeckej a technickej spolupráci medzi Európskym spoločenstvom a štátom Izrael(2004/576/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 170 v súvislosti s prvou vetou prvého pododseku článku 300 ods. 2,so zreteľom na návrh Komisie,so zreteľom na stanovisko Európskeho parlamentu [1],keďže:(1) Komisia dojednala v mene Spoločenstva dohodu o vedeckej a technickej spolupráci medzi Európskym spoločenstvom a štátom Izrael, (ďalej ako dohoda);(2) dohoda bola podpísaná v mene Spoločenstva 10. júna 2003 v Bruseli, s prihliadnutím na jej podpisovanie;(3) dohoda by mala byť schválená,ROZHODLA TAKTO:Článok 1Týmto sa v mene Spoločenstva schvaľuje dohoda o vedeckej a technickej spolupráci medzi Európskym spoločenstvom a štátom Izrael.Text dohody už bol uverejnený v Úradnom vestníku Európskej únie [2].Článok 2Oznámenie ustanovené článkom 5 dohody, predloží predseda Rady v mene Spoločenstva.V Luxemburgu 29. apríla 2004Za RadupredsedaM. McDowell[1] Stanovisko doručené 11. marca 2004 (doteraz neuverejnené v úradnom vestníku).[2] Ú. v. EÚ L 154, 21.6.2003, s. 80.--------------------------------------------------


title: 2014/505/EÚ: Rozhodnutie Rady z 23. júla 2014 o podpise v mene Únie a predbežnom vykonávaní Dohody medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre plavidlá plaviace sa pod vlajkou Dánska, Nórska a Švédska

text:
               30.7.2014

               SK

               Úradný vestník Európskej únie

               L 224/1

         ROZHODNUTIE RADY
   z 23. júla 2014
   o podpise v mene Únie a predbežnom vykonávaní Dohody medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre plavidlá plaviace sa pod vlajkou Dánska, Nórska a Švédska

      (2014/505/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 43 ods. 2 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Dohoda o recipročnom prístupe k rybolovu v oblastiach Skagerrak a Kattegat (ďalej len „dohoda z roku 1966“) medzi Dánskom, Nórskom a Švédskom bola podpísaná 19. decembra 1966 a nadobudla platnosť 7. augusta 1967.

               (2)

               Dohodou z roku 1966 sa umožnil recipročný prístup medzi Dánskom, Nórskom a Švédskom k rybolovu v oblastiach Skagerrak a Kattegat, a to v pásme do štyroch námorných míľ od ich jednotlivých základných línií. Stanovilo sa ňou aj to, že uvedené pásmo sa na účely takéhoto rybolovu považovalo za šíre more, a preto sa v otázkach, ako je napríklad kontrola, uplatňovala právomoc vlajkového štátu.

               (3)

               Po pristúpení Dánska k Únii v roku 1973 a Švédska v roku 1995 sa Únia stala zodpovednou za spravovanie dohody z roku 1966 v mene týchto dvoch členských štátov.

               (4)

               Ministerstvo zahraničných vecí Nórska 29. júla 2009 oznámilo Dánsku, ktoré je depozitárom dohody z roku 1966, že chce ukončiť dohodu z roku 1966 formálnym vypovedaním v súlade s uvedenou dohodou, v dôsledku čoho sa platnosť dohody z roku 1966 skončila 7. augusta 2012.

               (5)

               Rada poverila Komisiu, aby v mene Únie prerokovala s Nórskym kráľovstvom novú dohodu o recipročnom prístupe k rybolovu v oblastiach Skagerrak a Kattegat.

               (6)

               Výsledkom týchto rokovaní bolo parafovanie Dohody medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre pravidlá plaviace sa pod vlajkou Dánska, Nórska a Švédska (ďalej len „dohoda“) 24. októbra 2013.

               (7)

               Dohoda by sa mala podpísať.

               (8)

               V záujme zabezpečenia pokračovania prístupu plavidiel Únie k rybolovným činnostiam by sa dohoda mala vykonávať predbežne do dvoch rokov od dátumu jej podpisu až do nadobudnutia jej platnosti,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre plavidlá plaviace sa pod vlajkou Dánska, Nórska a Švédska, a to s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu (-y) splnomocnenú(-é) podpísať dohodu v mene Únie.
   Článok 3
   Dohoda sa vykonáva predbežne až do dvoch rokov od dátumu jej podpisu (1) do nadobudnutia jej platnosti.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 23. júla 2014

            Za Radu

            predseda

         S. GOZI

      (1)  Dátum podpisu dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady 2009/969/SZBP z  15. decembra 2009 , ktorým sa predlžujú reštriktívne opatrenia proti niektorým predstaviteľom Bieloruska ustanovené v spoločnej pozícii 2006/276/SZBP a ktorým sa zrušuje spoločná pozícia 2009/314/SZBP

text:
               17.12.2009

               SK

               Úradný vestník Európskej únie

               L 332/76

      ROZHODNUTIE RADY 2009/969/SZBP
   z 15. decembra 2009,
   ktorým sa predlžujú reštriktívne opatrenia proti niektorým predstaviteľom Bieloruska ustanovené v spoločnej pozícii 2006/276/SZBP a ktorým sa zrušuje spoločná pozícia 2009/314/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada prijala 10. apríla 2006 spoločnú pozíciu 2006/276/SZBP o reštriktívnych opatreniach proti niektorým predstaviteľom Bieloruska (1).

               (2)

               Spoločnou pozíciou 2009/314/SZBP zo 6. apríla 2009, ktorou sa mení a dopĺňa spoločná pozícia 2006/276/SZBP (2), sa reštriktívne opatrenia predĺžili do 15. marca 2010. Cestovné obmedzenia pre niektorých vedúcich predstaviteľov Bieloruska s výnimkou osôb zapletených do prípadov zmiznutí v rokoch 1999 a 2000 a predsedníčky ústrednej volebnej komisie sa však pozastavili do 15. decembra 2009.

               (3)

               Rada sa 17. novembra 2009 dohodla na tom, že vzhľadom na skutočnosť, že v oblastiach identifikovaných v záveroch Rady z 13. októbra 2008 sa nedosiahol hmatateľný pokrok, by sa reštriktívne opatrenia ustanovené spoločnou pozíciou 2006/276/SZBP mali predĺžiť do októbra 2010, kým pozastavenie cestovných obmedzení pre niektorých vedúcich predstaviteľov Bieloruska s výnimkou osôb zapletených do prípadov zmiznutí v rokoch 1999 a 2000 a predsedníčky ústrednej volebnej komisie by sa malo tiež predĺžiť do októbra 2010. Po uplynutí tohto obdobia Rada preskúma reštriktívne opatrenia so zreteľom na situáciu v Bielorusku. Rada môže na základe opatrení bieloruských orgánov v oblasti demokracie a ľudských práv kedykoľvek rozhodnúť o opätovnom uplatňovaní alebo zrušení cestovných obmedzení.

               (4)

               Spoločná pozícia 2009/314/SZBP by sa preto mala zrušiť,

         PRIJALA TOTO ROZHODNUTIE:
   Článok 1
   Reštriktívne opatrenia ustanovené v spoločnej pozícii 2006/276/SZBP sa týmto predlžujú do 31. októbra 2010.
   Článok 2
   1.   Opatrenia uvedené v článku 1 ods. 1 písm. b) spoločnej pozície 2006/276/SZBP sa, pokiaľ ide o Jurija Nikolajeviča Podobeda, týmto pozastavujú do 31. októbra 2010.
   2.   Opatrenia uvedené v článku 1 ods. 1 písm. c) spoločnej pozície 2006/276/SZBP sa týmto pozastavujú do 31. októbra 2010.
   Článok 3
   Toto rozhodnutie sa opätovne preskúma pred 31. októbrom 2010 so zreteľom na situáciu v Bielorusku.
   Článok 4
   Spoločná pozícia 2009/314/SZBP sa týmto zrušuje.
   Článok 5
   Toto rozhodnutie nadobúda účinnosť dňom jeho prijatia.
   Článok 6
   Toto rozhodnutie sa uverejní v Úradnom vestníku Európskej únie.

      V Bruseli 15. decembra 2009

            Za Radu

            predseda

         E. ERLANDSSON

      (1)  Ú. v. EÚ L 101, 11.4.2006, s. 5.

      (2)  Ú. v. EÚ L 93, 7.4.2009, s. 21.


title: 2005/473/ES: Rozhodnutie Rady z 30. mája 2005, ktorým sa vymenúva jeden rakúsky náhradník vo Výbore regiónov

text:
               29.6.2005

               SK

               Úradný vestník Európskej únie

               L 167/16

      ROZHODNUTIE RADY

   z 30. mája 2005,
   ktorým sa vymenúva jeden rakúsky náhradník vo Výbore regiónov
   (2005/473/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh rakúskej vlády,
   keďže:

               (1)

               Rada prijala 22. januára 2002 rozhodnutie 2002/60/ES, ktorým sa menujú členovia a náhradníci Výboru regiónov na obdobie od 26. januára 2002 do 25. januára 2006 (1).

               (2)

               V dôsledku odstúpenia pána Edmunda FREIBAUERA, ktoré bolo Rade oznámené 8. februára 2005, sa uvoľnilo jedno miesto náhradníka Výboru regiónov,

         ROZHODLA TAKTO:
   Článok 1
   Za člena Výboru regiónov na zvyšný čas funkčného obdobia, ktoré trvá do 25. januára 2006, sa vymenúva za náhradníčku: pani Johanna MIKL-LEITNER „Landesrätin“, členka vlády spolkovej krajiny Dolné Rakúsko, ako náhrada za pána Edmunda FREIBAUERA.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Bruseli 30. mája 2005

            Za Radu

            predseda

         F. BODEN

      (1)  Ú. v. ES L 24, 26.1.2002, s. 38.


title: Rozhodnutie Rady (EÚ) 2016/643 z 21. apríla 2016, ktorým sa vymenúva člen Výboru regiónov navrhnutý Talianskou republikou

text:
               23.4.2016

               SK

               Úradný vestník Európskej únie

               L 108/35

         ROZHODNUTIE RADY (EÚ) 2016/643
   z 21. apríla 2016,
   ktorým sa vymenúva člen Výboru regiónov navrhnutý Talianskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia mandátu, na základe ktorého bol navrhnutý pán Mauro D'ATTIS (Consigliere comunale di Brindisi), sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Mauro D'ATTIS, Assessore del Comune di Roccafiorita (ME) (zmena mandátu).

         Článok 2
   Toto rozhodnutie nadobúda účinnosť dňom jeho prijatia.

      V Bruseli Luxemburgu 21. apríla 2016

            Za Radu

            predseda

         G.A. VAN DER STEUR

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2006/491/ES,Euratom: Rozhodnutie Rady z  27. júna 2006 , ktorým sa pre Generálny sekretariát Rady určuje menovací orgán a orgán oprávnený uzatvárať pracovné zmluvy

text:
               14.7.2006

               SK

               Úradný vestník Európskej únie

               L 194/29

      ROZHODNUTIE RADY

   z 27. júna 2006,
   ktorým sa pre Generálny sekretariát Rady určuje menovací orgán a orgán oprávnený uzatvárať pracovné zmluvy
   (2006/491/ES, Euratom)
   RADA EURÓPSKEJ ÚNIE,
   so zreteľom na Služobný poriadok a podmienky zamestnávania ostatných zamestnancov Európskych spoločenstiev, ustanovené nariadením Rady (EHS, Euratom, ESUO) č. 259/68 (1), a najmä na článok 2 služobného poriadku a článok 6 podmienok zamestnávania,
   keďže:

               (1)

               Podľa článku 207 ods. 2 prvý pododsek Zmluvy o ES a článku 121 ods. 2 prvý pododsek Zmluvy o Euratome Generálny sekretariát Rady riadi generálny tajomník, vysoký splnomocnenec pre spoločnú zahraničnú a bezpečnostnú politiku (ďalej len „generálny tajomník“), ktorému pomáha zástupca generálneho tajomníka zodpovedný za chod generálneho sekretariátu.

               (2)

               Podľa článkov 28 a 41 Zmluvy o EÚ ustanovenia článku 207 Zmluvy o ES sú uplatniteľné na ustanovenia, ktoré sa týkajú oblastí uvedených v hlavách V a VI Zmluvy o EÚ.

               (3)

               Po nadobudnutí účinnosti nariadenia Rady (ES, Euratom) č. 723/2004 z 22. marca 2004 ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov Európskych spoločenstiev (2), ktorým sa okrem iného zmenila a doplnila štruktúra profesijných kariér zamestnancov a ostatných zamestnancov Európskych spoločenstiev, je potrebné prijať nové rozhodnutie, ktorým sa pre Generálny sekretariát Rady určí menovací orgán a orgán oprávnený uzatvárať pracovné zmluvy, a ktorým sa zruší rozhodnutie Rady 1999/692/ES, ESUO, Euratom z 20. októbra 1999, ktorým sa určuje menovací orgán pre Generálny sekretariát Rady (3),

         ROZHODLA TAKTO:
   Článok 1
   Pokiaľ ide o Generálny sekretariát Rady, právomoci udelené služobným poriadkom zamestnancov menovaciemu orgánu a podmienkami zamestnávania ostatných zamestnancov orgánu oprávnenému uzatvárať pracovné zmluvy vykonáva:

               a)

               Rada, pokiaľ ide o generálneho tajomníka a zástupcu generálneho tajomníka;

               b)

               Rada na návrh generálneho tajomníka, pokiaľ ide o uplatňovanie článkov 1a, 30, 34, 41, 49, 50 a 51 služobného poriadku na generálnych riaditeľov; generálny tajomník je oprávnený delegovať svoje navrhovacie právomoci na zástupcu generálneho tajomníka;

               c)

               v ostatných prípadoch generálny tajomník; generálny tajomník je oprávnený delegovať svoje právomoci na zástupcu generálneho tajomníka.
               Zástupca generálneho tajomníka je oprávnený úplne alebo sčasti delegovať všetky právomoci, ktoré naňho delegoval generálny tajomník, na generálneho riaditeľa administratívy, pokiaľ ide o uplatňovanie podmienok zamestnávania ostatných zamestnancov a uplatňovanie služobného poriadku na úradníkov patriacich do funkčnej skupiny AST. Toto delegovanie sa však nemôže rozšíriť na právomoci, ktoré naňho boli delegované, pokiaľ ide o menovanie a ukončenie služobného pomeru úradníkov a prijímanie ostatných zamestnancov.

         Článok 2
   Rozhodnutie 1999/692/ES, ESUO, Euratom sa zrušuje.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 27. júna 2006

            Za Radu

            predseda

         J. PRÖLL

      (1)  Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 2104/2005 (Ú. v. EÚ L 337, 22.12.2005, s. 7).

      (2)  Ú. v. EÚ L 124, 27.4.2004, s. 1.

      (3)  Ú. v. ES L 273, 23.10.1999, s. 12.


title: Rozhodnutie Rady (SZBP) 2015/2007 z 10. novembra 2015, ktorým sa predlžuje mandát osobitného zástupcu Európskej únie v Bosne a Hercegovine

text:
               11.11.2015

               SK

               Úradný vestník Európskej únie

               L 294/64

         ROZHODNUTIE RADY (SZBP) 2015/2007
   z 10. novembra 2015,
   ktorým sa predlžuje mandát osobitného zástupcu Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 19. januára 2015 prijala rozhodnutie (SZBP) 2015/77 (1), ktorým sa pán Lars-Gunnar WIGEMARK vymenúva za osobitného zástupcu Európskej únie (OZEÚ) v Bosne a Hercegovine. Mandát OZEÚ má uplynúť 31. októbra 2015.

               (2)

               Mandát OZEÚ by sa mal predĺžiť o ďalšie obdobie 16 mesiacov.

               (3)

               OZEÚ bude mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Larsa-Gunnarr WIGEMARKA ako osobitného zástupcu Európskej únie (OZEÚ) v Bosne a Hercegovine sa týmto predlžuje do 28. februára 2017. Rada môže rozhodnúť, že mandát OZEÚ sa skončí skôr, a to na základe posúdenia zo strany Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ je založený na týchto cieľoch politiky Únie v Bosne a Hercegovine: neustály pokrok v procese stabilizácie a pridruženia s cieľom vytvoriť stabilnú, životaschopnú, mierovú a mnohonárodnostnú Bosnu a Hercegovinu, ktorá mierumilovne spolupracuje so svojimi susedmi a nezvratne smeruje k členstvu Únie. Únia bude tiež naďalej podporovať vykonávanie Všeobecnej rámcovej dohody o mieri (GFAP) v Bosne a Hercegovine.
   Článok 3
   Mandát
   Na dosiahnutie cieľov politiky sa OZEÚ udeľuje mandát:

               a)

               ponúkať poradenstvo Únie a podporovať politický proces;

               b)

               zabezpečovať súlad a súdržnosť činností Únie;

               c)

               uľahčovať dosahovanie pokroku v súvislosti s politickými, hospodárskymi a európskymi prioritami;

               d)

               monitorovať výkonné a legislatívne orgány na všetkých úrovniach vlády v Bosne a Hercegovine a poskytovať im poradenstvo, ako aj nadväzovať styky s orgánmi a politickými stranami v Bosne a Hercegovine;

               e)

               zabezpečovať vykonávanie úsilia Únie v celkovom rozsahu činností v oblasti právneho štátu a reformy sektora bezpečnosti, podporovať celkovú koordináciu úsilia Únie v boji proti organizovanej trestnej činnosti a korupcii a poskytovať politické riadenie tohto úsilia na miestnej úrovni, a v tejto súvislosti podľa potreby poskytovať posúdenie a poradenstvo VP a Komisii;

               f)

               poskytovať podporu posilnenému a účinnejšiemu prepojeniu trestného súdnictva a polície v Bosne a Hercegovine;

               g)

               bez toho, aby bola dotknutá štruktúra vojenského velenia, ponúkať veliteľovi ozbrojených síl EÚ politické usmernenia týkajúce sa vojenských otázok miestneho politického rozmeru, najmä takých, ktoré sa týkajú citlivých operácií, vzťahov s miestnymi orgánmi a vzťahov s miestnymi médiami; radiť sa s veliteľom ozbrojených síl EÚ predtým, ako prijme politické opatrenie, ktoré môže ovplyvniť bezpečnostnú situáciu;

               h)

               koordinovať a vykonávať úsilie, ktoré Únia vyvíja v záujme informovania verejnosti v Bosne a Hercegovine o otázkach týkajúcich sa Únie;

               i)

               podporovať proces integrácie do EÚ prostredníctvom cielenej verejnej diplomacie a podporných činností Únie zameraných na dosiahnutie dôkladnejšieho porozumenia otázok týkajúcich sa EÚ a ich podpory zo strany verejnosti v Bosne a Hercegovine, a to aj prostredníctvom zapojenia aktérov občianskej spoločnosti na miestnej úrovni;

               j)

               prispievať k rozvoju a upevňovaniu dodržiavania ľudských práv a základných slobôd v Bosne a Hercegovine v súlade s politikou v oblasti ľudských práv a usmerneniami Únie o ľudských právach;

               k)

               rokovať s príslušnými orgánmi Bosny a Hercegoviny o ich plnej spolupráci s Medzinárodným trestným tribunálom pre bývalú Juhosláviu (ICTY);

               l)

               v súlade s procesom integrácie do Únie poskytovať poradenstvo a pomáhať v súvislosti s politickým dialógom o nevyhnutných ústavných zmenách, uľahčovať a monitorovať ho;

               m)

               udržiavať úzke vzťahy s vysokým predstaviteľom v Bosne a Hercegovine a inými príslušnými medzinárodnými organizáciami, ktoré pracujú v krajine, a konzultovať s nimi;

               n)

               podľa potreby poskytovať poradenstvo VP týkajúce sa fyzických alebo právnických osôb, voči ktorým by sa vzhľadom na situáciu v Bosne a Hercegovine mohli prijať reštriktívne opatrenia;

               o)

               bez toho, aby boli dotknuté príslušné štruktúry velenia, pomáhať pri zabezpečovaní toho, aby sa všetky nástroje Únie v danej oblasti uplatňovali jednotne na účely dosiahnutia jej politických cieľov.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV v rámci jeho mandátu strategicky a politicky usmerňuje činnosť OZEÚ bez toho, aby boli dotknuté právomoci VP.
   3.   OZEÚ úzko koordinuje svoju činnosť s Európskou službou pre vonkajšiu činnosť (ESVČ) a s jej príslušnými útvarmi.
   Článok 5
   Financovanie
   1.   Referenčná suma určená na pokrytie výdavkov spojených s mandátom OZEÚ v období od 1. novembra 2015 do 28. februára 2017 je 7 600 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie. Účasť fyzických a právnických osôb na zadávaní verejných zákaziek zo strany OZEÚ je otvorená bez obmedzenia. Okrem toho sa na tovary zakúpené zo strany OZEÚ nevzťahuje pravidlo pôvodu.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   Na pomoc OZEÚ pri vykonávaní mandátu a na prispievanie k súdržnosti, viditeľnosti a účinnosti celkovej činnosti Únie v Bosne a Hercegovine sa prideľuje osobitný personál. V rámci mandátu a zodpovedajúcich dostupných finančných prostriedkov zodpovedá OZEÚ za vytvorenie tímu. Tím zahŕňa členov, ktorí sú odborníkmi na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov vyslaného personálu hradí príslušný členský štát, inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na uskutočnenie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskými stranami. Členské štáty a ESVČ poskytnú na takýto účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy ustanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom OZEÚ a v závislosti od bezpečnostnej situácie v oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, najmä tak, že:

               a)

               vypracuje konkrétny bezpečnostný plán založený na usmernení zo strany ESVČ, ktorý zahŕňa fyzické, organizačné a procedurálne bezpečnostné opatrenia, ktorým sa riadi bezpečný presunu personálu do oblasti, za ktorú zodpovedá, a v rámci nej, ako aj riadenie bezpečnostných incidentov, a ktorý obsahuje aj pohotovostný a evakuačný plán;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžadujú podmienky v oblasti, za ktorú zodpovedá;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu, zúčastnili pred presunom do oblasti, za ktorú zodpovedá, alebo bezprostredne po ňom na primeranom bezpečnostnom výcviku podľa stupňa rizikovosti prideleného uvedenej oblasti zo strany ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Predkladanie správ
   OZEÚ pravidelne podáva ústne a písomné správy VP a PBV. OZEÚ v prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. OZEÚ sa môže v súlade s článkom 36 zmluvy podieľať na informovaní Európskeho parlamentu.
   Článok 12
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie a prípadne aj ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie v regióne a vedúcimi misií členských štátov. Vedúci misií členských štátov vyvíjajú čo najväčšie úsilie, aby OZEÚ pomáhali pri vykonávaní mandátu. OZEÚ je tiež v spojení s medzinárodnými a regionálnymi aktérmi pôsobiacimi v teréne a predovšetkým úzko spolupracuje s vysokým predstaviteľom v Bosne a Hercegovine.
   3.   V záujme podpory operácií krízového riadenia Únie OZEÚ spolu s ostatnými aktérmi Únie prítomnými v oblasti zlepšuje šírenie a výmenu informácií zo strany uvedených aktérov Únie s cieľom dosiahnuť vysoký stupeň spoločnej informovanosti o situácii a jej hodnotenia.
   Článok 13
   Pomoc súvisiaca s nárokmi
   OZEÚ a personál OZEÚ pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ v Bosne a Hercegovine, a poskytujú administratívnu pomoc a prístup k príslušným spisom na takéto účely.
   Článok 14
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúma. OZEÚ predloží Rade, VP a Komisii do konca júna 2016 správu o pokroku a do konca novembra 2016 súhrnnú správu o vykonávaní mandátu.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. novembra 2015.

      V Bruseli 10. novembra 2015

            Za Radu

            predseda

         P. GRAMEGNA

      (1)  Rozhodnutie Rady (SZBP) 2015/77 z 19. januára 2015, ktorým sa vymenúva osobitný zástupca Európskej únie v Bosne a Hercegovine (Ú. v. EÚ L 13, 20.1.2015, s. 7).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).